
[bookmark: TANumber]P10_TA(2026)0263
Генетично модифицирана царевица NK603 × T25
[bookmark: DocNumber]
[bookmark: PE]PE789.023

[bookmark: TextBodyBegin]Европейският парламент,
–	като взе предвид Решение за изпълнение (ЕС) 2026/1417 на Комисията от 29 юни 2026 г. за подновяване на разрешението за пускане на пазара на продукти, съдържащи, състоящи се или произведени от генетично модифицирана царевица NK603 × T25, в съответствие с Регламент (ЕО) № 1829/2003 на Европейския парламент и на Съвета[footnoteRef:2], [2:  	ОВ L, 2026/1417, 3.7.2026 г., ELI: http://data.europa.eu/eli/dec_impl/2026/1417/oj.] 

–	като взе предвид Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи[footnoteRef:3], и по-специално член 11, параграф 3 и член 23, параграф 3 от него, [3:  	OВ L 268, 18.8.2003 г., стр. 1, ELI: https://eur-lex.europa.eu/eli/reg/2003/1829/oj.] 

[bookmark: _Hlk219206484]–	като взе предвид гласуването на 27 април 2026 г. в Постоянния комитет по растенията, животните, храните и фуражите, посочен в член 35 от Регламент (ЕО) № 1829/2003, при което не беше изразено становище, както и гласуването в Апелативния комитет на 2 юни 2026 г., при което също не беше изразено становище,
–	като взе предвид член 11 от Регламент (ЕС) № 182/2011 на Европейския парламент и на Съвета от 16 февруари 2011 година за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията[footnoteRef:4], [4:  	ОВ L 55, 28.2.2011 г., стр. 13, ELI: http://data.europa.eu/eli/reg/2011/182/oj.] 

–	като взе предвид становището, прието от Европейския орган за безопасност на храните (ЕОБХ) на 29 октомври 2025 г. и публикувано на 27 ноември 2025 г.[footnoteRef:5], [5:  	Научно становище на Експертната група на ЕОБХ по генетично модифицирани организми относно „Assessment of genetically modified maize NK603 × T25 (dossier GMFF-2023-21252)“ (Оценка на генетично модифицираната царевица NK603 × T25 (досие GMFF-2023-21252), Бюлетин на ЕОБХ, 2025, 23(11):e9745, https://doi.org/10.2903/j.efsa.2025.9745.] 

–	като взе предвид предишните си резолюции, в които възразява срещу разрешаването на генетично модифицирани организми (ГМО)[footnoteRef:6], [6:  	По време на осмия си мандат Парламентът прие 36 резолюции, а през деветия си мандат – 38 резолюции, в които възразява срещу разрешаването на ГМО. Освен това през десетия си мандат Парламентът прие следните резолюции:
–	Резолюция на Европейския парламент от 26 ноември 2024 г. относно Решение за изпълнение (ЕС) 2024/2628 на Комисията за подновяване на разрешението за пускането на пазара на продукти, съдържащи, състоящи се или произведени от генетично модифицирана царевица MON 89034 × 1507 × NK603, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/1797, 4.4.2025 г., ELI: http://data.europa.eu/eli/C/2025/1797/oj).
–	Резолюция на Европейския парламент от 26 ноември 2024 г. относно Решение за изпълнение (ЕС) 2024/2627 на Комисията за разрешаване на пускането на пазара на продукти, съдържащи, състоящи се или произведени от генетично модифициран памук COT102, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/1798, 4.4.2025 г., ELI:  http://data.europa.eu/eli/C/2025/1798/oj).
–	Резолюция на Европейския парламент от 26 ноември 2024 г. относно Решение за изпълнение (ЕС) 2024/2629 на Комисията за подновяване на разрешението за пускане на пазара на продукти, съдържащи, състоящи се или произведени от генетично модифицирана царевица MON 89034 × 1507 × MON 88017 × 59122 и осем нейни подкомбинации, съгласно Регламент (ЕО) № 1829/2003 на Европейския парламент и на Съвета (ОВ C, C/2025/1799, 4.4.2025 г., ELI:  http://data.europa.eu/eli/C/2025/1799/oj).
–	Резолюция на Европейския парламент от 26 ноември 2024 г. относно Решение за изпълнение (ЕС) 2024/1828 на Комисията за подновяване на разрешението за пускане на пазара на фуражи, съдържащи, състоящи се от генетично модифицирана царевица MON 810 и на храни и фуражи, произведени от нея, в съответствие с Регламент (ЕО) № 1829/2003 на Европейския парламент и на Съвета и за отмяна на Решение за изпълнение (ЕС) 2017/1207 на Комисията (ОВ C, C/2025/1800, 4.4.2025 г., ELI: http://data.europa.eu/eli/C/2025/1800/oj).
–	Резолюция на Европейския парламент от 26 ноември 2024 г. относно Решение за изпълнение (EС) 2024/1822 на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица DP915635, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/1801, 4.4.2025 г., ELI: http://data.europa.eu/eli/C/2025/1801/oj).
–	Резолюция на Европейския парламент от 26 ноември 2024 г. относно Решение за изпълнение (EС) 2024/1826 на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица DP23211, съгласно Регламент (ЕО) № 1829/2003 на Европейския парламент и на Съвета (ОВ C, C/2025/1802, 4.4.2025 г., ELI: http://data.europa.eu/eli/C/2025/1802/oj).
–	Резолюция на Европейския парламент от 26 ноември 2024 г. относно Решение за изпълнение (ЕС) 2024/2618 на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица DP202216, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/1803, 4.4.2025 г., ELI: http://data.europa.eu/eli/C/2025/1803/oj).
–	Резолюция на Европейския парламент от 26 ноември 2024 г. относно проекта на решение за изпълнение на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица MON 94804, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/1804, 4.4.2025 г., ELI: http://data.europa.eu/eli/C/2025/1804/oj).
–	Резолюция на Европейския парламент от 12 февруари 2025 г. относно проекта на решение на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица DP910521, съгласно Регламент (ЕО) № 1829/2003 на Европейския парламент и на Съвета (ОВ C, C/2025/2246, 29.4.2025 г., ELI: http://data.europa.eu/eli/C/2025/2246/oj).
–	Резолюция на Европейския парламент от 12 февруари 2025 г. относно проекта на решение за изпълнение на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица MON 95275, в съответствие с Регламент (ЕО) № 1829/2003 на Европейския парламент и на Съвета (ОВ C, C/2025/2247, 29.4.2025 г., ELI: http://data.europa.eu/eli/C/2025/2247/oj).
–	Резолюция на Европейския парламент от 8 май 2025 г. относно проекта на решение за изпълнение на Комисията за разрешаване на пускането на пазара на продукти, съдържащи, състоящи се или произведени от генетично модифицирана соя MON 87705 × MON 87708 × MON 89788, съгласно Регламент (ЕО) № 1829/2003 на Европейския парламент и на Съвета (ОВ C, C/2026/586, 24.2.2026 г., ELI: http://data.europa.eu/eli/C/2026/586/oj).
–	Резолюция на Европейския парламент от 8 октомври 2025 г. относно Решение за изпълнение (EС) 2025/1898 на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица DP51291, в съответствие с Регламент (ЕО) № 1829/2003 на Европейския парламент и на Съвета (ОВ C, C/2026/1523, 15.4.2026 г., ELI: http://data.europa.eu/eli/C/2026/1523/oj).
–	Резолюция на Европейския парламент от 25 ноември 2025 г. относно проекта на решение за изпълнение на Комисията за разрешаване на пускането на пазара на продукти, съдържащи, състоящи се или произведени от генетично модифицирана царевица DAS1131, в съответствие с Регламент (ЕО) № 1829/2003 на Европейския парламент и на Съвета (ОВ C, C/2026/1703, 24.4.2026 г., ELI: http://data.europa.eu/eli/C/2026/1703/oj).
–	Резолюция на Европейския парламент от 25 ноември 2025 г. относно проекта на решение за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифициран памук MON 88913 (MON-88913-8), съгласно Регламент (ЕО) № 1829/2003 на Европейския парламент и на Съвета (ОВ C, C/2026/1704, 24.4.2026 г., ELI: http://data.europa.eu/eli/C/2026/1704/oj).
–	Резолюция на Европейския парламент от 25 ноември 2025 г. относно проекта на решение за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифицирана маслодайна рапица MON 88302, съгласно Регламент (ЕО) № 1829/2003 на Европейския парламент и на Съвета (ОВ C, C/2026/1705, 24.4.2026 г., ELI: http://data.europa.eu/eli/C/2026/1705/oj).
–	Резолюция на Европейския парламент от 25 ноември 2025 г. относно решението за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифицирана соя MON 87708, съгласно Регламент (ЕО) № 1829/2003 на Европейския парламент и на Съвета (ОВ C, C/2026/1706, 24.4.2026 г., ELI: http://data.europa.eu/eli/C/2026/1706/oj).
–	Резолюция на Европейския парламент от 25 ноември 2025 г. относно проекта на решение за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифицирана царевица MON 87427, съгласно Регламент (ЕО) № 1829/2003 на Европейския парламент и на Съвета (ОВ C, C/2026/1707, 24.4.2026 г., ELI: http://data.europa.eu/eli/C/2026/1707/oj).
–	Резолюция на Европейския парламент от 16 декември 2025 г. относно проекта на решение за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифицирана царевица NK603, съгласно Регламент (ЕО) № 1829/2003 на Европейския парламент и на Съвета (ОВ C, C/2026/2150, 6.5.2026 г., ELI: http://data.europa.eu/eli/C/2026/2150/oj).
–	Резолюция на Европейския парламент от 16 декември 2025 г. относно проекта на решение за изпълнение на Комисията за разрешаване на пускането на пазара на храни, хранителни съставки и фуражи, произведени от генетично модифицирано захарно цвекло KWS20-1, съгласно Регламент (ЕО) № 1829/2003 на Европейския парламент и на Съвета (ОВ C, C/2026/2151, 6.5.2026 г., ELI: http://data.europa.eu/eli/C/2026/2151/oj ).
–	Резолюция на Европейския парламент от 11 февруари 2026 г. относно проекта на решение за изпълнение на Комисията за разрешаване на пускането на пазара на продукти, съдържащи, състоящи се или произведени от генетично модифицирана соя DBN-09004-6, в съответствие с Регламент (ЕО) № 1829/2003 на Европейския парламент и на Съвета (Приети текстове, P10_TA(2026)0041).
–	Резолюция на Европейския парламент от 11 февруари 2026 г. относно проекта на решение за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифицирана царевица T25 (ACS-ZMØØ3-2), съгласно Регламент (ЕО) № 1829/2003 на Европейския парламент и на Съвета (Приети текстове, P10_TA(2026)0042).
–	Резолюция на Европейския парламент от 11 февруари 2026 г. относно проекта на решение за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифициран памук GHB614 × LLCotton25, съгласно Регламент (ЕО) № 1829/2003 на Европейския парламент и на Съвета (Приети текстове, P10_TA(2026)0043).
–	Резолюция на Европейския парламент от 11 февруари 2026 г. относно проекта на решение за изпълнение на Комисията относно подновяването на разрешението за пускането на пазара на продукти, съдържащи, състоящи се или произведени от генетично модифициран памук T304-40, съгласно Регламент (ЕО) № 1829/2003 на Европейския парламент и на Съвета (Приети текстове, P10_TA(2026)0044).
–	Резолюция на Европейския парламент от 29 април 2026 г. относно проекта на решение за изпълнение на Комисията за разрешаване на пускането на пазара на продукти, съдържащи, състоящи се или произведени от генетично модифицирана соя MON 94637, в съответствие с Регламент (ЕО) № 1829/2003 на Европейския парламент и на Съвета (Приети текстове, P10_TA(2026)0150).] 

–	като взе предвид член 115, параграфи 2 и 3 от своя Правилник за дейността,
–	като взе предвид предложението за резолюция на комисията по околна среда, климат и безопасност на храните,
А.	като има предвид, че с Решение за изпълнение (ЕС) 2015/2279 на Комисията[footnoteRef:7] се разрешава пускането на пазара на храни и фуражи, съдържащи, състоящи се или произведени от генетично модифицирана царевица NK603 × T25 (наричана по-нататък „генетично модифицираната царевица“); като има предвид, че в обхвата на това разрешение попада и пускането на пазара на продукти, различни от храни и фуражи, съдържащи или състоящи се от генетично модифицирана царевица MIR162, предназначени за същата употреба, като тези от всеки друг вид царевица, с изключение на култивиране;  [7:  	Решение за изпълнение (ЕС) 2015/2279 на Комисията от 4 декември 2015 г. за разрешаване на пускането на пазара на продукти, съдържащи, състоящи се или произведени от генетично модифицирана царевица NK603 × T25 (MON-ØØ6Ø3-6 × ACS-ZMØØ3-2) в съответствие с Регламент (ЕО) № 1829/2003 на Европейския парламент и на Съвета (ОВ L 322, 8.12.2015 г., стр. 58, ELI: http://data.europa.eu/eli/dec_impl/2015/2279/oj).] 

Б.	като има предвид, че на 19 април 2024 г. Bayer Agriculture BV, със седалище в Белгия, от името на Bayer CropScience LP, със седалище в Съединените американски щати, подаде заявление до Комисията за подновяване на това разрешение;
В.	като има предвид, че на 27 ноември 2025 г. ЕОБХ излезе с положително научно становище относно генетично модифицираната царевица в съответствие с членове 6 и 18 от Регламент (ЕО) № 1829/2003; като има предвид, че в него се стига до заключението, че заявлението за подновяване не съдържа доказателства за нови опасности, променена експозиция или неясноти от научна гледна точка, които биха променили заключенията от първоначалната оценка на риска на генетично модифицираната царевица, приета от ЕОБХ през 2015 г.[footnoteRef:8]; като има предвид, че в тези становища не са разгледани няколко по-широки екологични, социално-икономически и кумулативни въздействия, за които ЕОБХ счита, че попадат извън обхвата на неговата компетентност;  [8:  	„Scientific Opinion of the EFSA Panel on Genetically Modified Organisms on an application (EFSA-GMO-NL-2010-80) for the placing on the market of herbicide-tolerant genetically modified maize NK603 × T25 for food and feed uses, import and processing under Regulation (EC) No 1829/2003 from Monsanto“ (Научно становище на Експертната група по генетично модифицирани организми на ЕОБХ относно заявление (EFSA-GMO-NL-2010-80) за пускане на пазара на устойчива на хербициди генетично модифицирана царевица за употреба като храна и фураж и за внос и преработка съгласно Регламент (ЕО) № 1829/2003 от страна на Monsanto), Бюлетин на ЕОБХ, 2015 г., 13(7):4165, https://doi.org/10.2903/j.efsa.2015.4165.] 

Г.	като има предвид, че генетично модифицираната царевица е устойчива на хербициди генетично модифицирана царевица с повече от едно трансформационно събитие, разработена чрез комбиниране на събитието NK603 (поносимост към глифосат) и събитието T25 (поносимост към амониев глуфосинат); 
Д.	като има предвид, че в оценките на риска на ЕОБХ не са включени дългосрочни токсикологични проучвания или подробен анализ на кумулативните и комбинаторни ефекти, включително потенциални взаимодействия с остатъци от пестициди, които често се използват при отглеждането на царевица;
Е.	като има предвид, че по-голямата част от генетично модифицираните култури, включително генетично модифицираната царевица, са били генетично модифицирани, за да бъдат устойчиви на един или повече „добавъчни“ хербициди, които могат да се използват при отглеждането на генетично модифицираната култура, без тя да загине, както би се случило с една неустойчива на хербициди култура; като има предвид, че съгласно редица изследвания генетично модифицираните култури, които са устойчиви на хербициди, водят до по-широка употреба на добавъчни хербициди, до голяма степен поради появата на плевели, които са устойчиви на хербициди[footnoteRef:9]; [9:  	Вж. например Bonny, S., „Genetically Modified Herbicide-Tolerant Crops, Weeds, and Herbicides: overview and Impact“ (Генетично модифицирани култури, устойчиви към хербициди, плевели и хербициди: Преглед и въздействие), Environmental Management, януари 2016 г., 57(1), стр. 31-48, https://doi.org/10.1007/s00267-015-0589-7 и Benbrook, C.M., „Impacts of genetically engineered crops on pesticide use in the U.S. - the first sixteen years“ (Въздействие на генетично създадени култури върху използването на пестициди в САЩ – първите шестнадесет години), Environmental Sciences Europe, 28 септември 2012 г., том 24(1), https://doi.org/10.1186/2190-4715-24-24. ] 

Ж.	като има предвид, че устойчивите на хербициди генетично модифицирани култури принуждават земеделските стопани да използват система за управление на плевелите, която до голяма степен или изцяло е зависима от хербициди, и при това начисляват премия за генетично модифицирани семена, като същевременно се създава зависимост от използването на добавъчни хербициди като неразделна част от производствената система; като има предвид, че засилената зависимост от добавъчните хербициди в земеделските стопанства, в които се засажда генетично модифицираната царевица, ще ускори появата и разпространението на плевели, устойчиви на тези хербициди, и по този начин ще доведе до необходимостта от още по-голяма употреба на хербициди, създавайки своеобразен порочен кръг за земеделските стопани; като има предвид, че вследствие на това неблагоприятните въздействия, произтичащи от прекомерната зависимост от хербициди, ще влошат здравето на почвите, качеството на водата и биологичното разнообразие над и под земята и ще доведат до повишена експозиция на хората и животните, евентуално и поради увеличаване на остатъчните вещества от хербициди в храните и фуражите[footnoteRef:10]; [10:  	Вж. например: https://doi.org/10.1002/ps.8105 and https://doi.org/10.1016/j.geoforum.2009.03.009.] 

З.	като има предвид, че глуфосинатът е класифициран като токсичен за репродукцията (1B) и следователно отговаря на критериите за изключване, определени в Регламент (ЕО) № 1107/2009 на Европейския парламент и на Съвета[footnoteRef:11]; като има предвид, че одобрението за използване на глуфосинат в Съюза изтече на 31 юли 2018 г.; [11:  	Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1, ELI: http://data.europa.eu/eli/reg/2009/1107/oj).] 

[bookmark: _Hlk218688545]И.	като има предвид, че все още има значителна научна несигурност по отношение на безопасността на глифосата за човешкото здраве и околната среда; като има предвид, че през ноември 2015 г. ЕОБХ заключи, че е малко вероятно глифосатът да е канцерогенен, а през март 2017 г. Европейската агенция по химикали заключи, че не е необходимо класифициране; като има предвид, че напротив, през 2015 г. Международната агенция за изследване на рака (специализираната агенция по ракови заболявания на Световната здравна организация) класифицира глифосата като вещество, което вероятно е канцерогенно за хората; като има предвид, че редица други неотдавнашни рецензирани научни изследвания потвърждават канцерогенния потенциал на глифосата[footnoteRef:12]; като има предвид, че списанието „Regulatory Toxicology and Pharmacology“ официално оттегли научния документ „Safety Evaluation and Risk Assessment of the Herbicide Roundup and Its Active Ingredient, Glyphosate, for Humans“ (Оценка на безопасността и на риска за хората от хербицида Roundup и неговата активна съставка глифосат), публикуван през 2000 г., който беше използван за защита на безопасността на глифосата в много оценки на риска, тъй като „бяха изразени опасения относно неговото авторство, валидността на констатациите от научните изследвания в контекста на погрешното представяне на приноса на авторите и спонсора на проучването и потенциалните конфликти на интереси на авторите“[footnoteRef:13]; [12:  	Вж. например https://doi.org/10.1016/j.mrrev.2019.02.001, https://doi.org/10.1093/ije/dyz017, https://doi.org/10.1371/journal.pone.0219610 и https://doi.org/10.1186/s13045-019-0767-9. ]  [13:  	https://doi.org/10.1006/rtph.1999.1371.] 

Й.	като има предвид, че се счита, че оценката на остатъчните вещества от хербициди и техните метаболити, открити в генетично модифицираните растения, е извън правомощията на Експертната група на ЕОБХ по генетично модифицирани организми, и че следователно такава оценка не се извършва като част от процеса на разрешаване на генетично модифицирани организми; като има предвид, че това представлява проблем, защото начинът, по който добавъчните хербициди се разграждат в съответното генетично модифицирано растение, както и съставът, а оттам и токсичността на метаболитите, могат да бъдат повлияни от самата генетична модификация[footnoteRef:14]; [14:  	Такъв реално е случаят с глифосата, както е посочено в мотивираното становище на ЕОБХ „Преглед на съществуващите максимално допустими граници на остатъчни вещества (МДГОВ) за глифосат“ в съответствие с член 12 от Регламент (ЕО) № 396/2005“, Бюлетин на ЕОБХ, 2018 г., 16(5):e05263, стр. 12, https://doi.org/10.2903/j.efsa.2018.5263.] 

К.	като има предвид, че независимият мониторинг и наблюдение на потенциалните неблагоприятни последици за биологичното разнообразие, здравето на почвите, опрашителите и нецелевите организми продължава да бъде недостатъчно гарантиран;
Л.	като има предвид, че при наличието на научна несигурност следва да се прилага принципът на предпазливост, установен в член 191 от Договора за функционирането на Европейския съюз;
М.	като има предвид, че Регламент (ЕО) № 1829/2003 изисква генетично модифицираните храни и фуражи да не оказват неблагоприятно въздействие върху човешкото здраве, здравето на животните или околната среда;
Н.	като има предвид, че подновяването на разрешението за генетично модифицираната царевица от страна на Съюза не би било в съответствие с международните ангажименти за намаляване на пестицидите[footnoteRef:15], като се има предвид повишената експозиция на хората, животните и околната среда на глифосат и глуфосинат в държавите, в които се отглежда тази устойчива на хербициди генно модифицирана култура, наред с потенциално сериозните последици за здравето във връзка с това; [15:  	През декември 2022 г. на 15-ата конференция на страните по Конвенцията на ООН за биологичното разнообразие беше договорена глобалната рамка за биологичното разнообразие Кунмин – Монреал, която включва глобална цел за намаляване на риска от пестициди с най-малко 50% до 2030 г. (вж.: https://ec.europa.eu/commission/presscorner/detail/en/ip_22_7834). ] 

О.	като има предвид, че отглеждането на генетично модифицирана царевица не е разрешено в Съюза;
П.	като има предвид, че съгласно Решение за изпълнение (ЕС) 2026/1417 на Комисията то би продължило да позволява внос в Съюза, който не отговаря на стандартите, спазвани от земеделските стопани в Съюза, и по този начин би ги поставило в неблагоприятно конкурентно положение;
Р.	като има предвид, че в заключенията на стратегическия диалог относно бъдещето на селското стопанство в ЕС[footnoteRef:16] Комисията се призовава да преразгледа своя подход към достъпа до пазара за внос и износ на селскостопански хранителни продукти предвид предизвикателството, свързано с различаващите се стандарти на Съюза и на неговите търговски партньори; като има предвид, че по-справедливите търговски отношения в световен мащаб, съгласувани с целите за здравословна околна среда, бяха едно от основните искания на земеделските стопани по време на демонстрациите през 2023, 2024 и 2025 г.; [16:  	https://commission.europa.eu/strategy-and-policy/priorities-2019-2024/european-green-deal/agriculture-and-green-deal/strategic-dialogue-future-eu-agriculture_bg. ] 

С.	като има предвид, че Парламентът многократно е подчертавал, че Комисията не следва да разрешава ГМО в случаите, когато държавите членки не са постигали квалифицирано мнозинство в Постоянния комитет по растенията, животните, храните и фуражите или в Апелативния комитет, за да се противодейства на трайния демократичен дефицит;
Т.	като има предвид, че макар и сама да отчита недостатъците по отношение на демократичността, липсата на подкрепа от страна на държавите членки и възраженията на Парламента, Комисията продължава да разрешава ГМО;
У.	като има предвид, че подходът „Едно здраве“ изисква при оценката на дългосрочната устойчивост и безопасност на ГМО да се отчита взаимозависимостта между здравето на хората, животните, растенията и околната среда;
1.	счита, че Решение за изпълнение (ЕС) 2026/1417 на Комисията превишава изпълнителните правомощия, предвидени в Регламент (ЕО) № 1829/2003;
2.	счита, че Решение за изпълнение (ЕС) 2026/1417 на Комисията не е в съответствие с правото на Съюза, тъй като е несъвместим с целта на Регламент (ЕО) № 1829/2003, която в съответствие с общите принципи, определени в Регламент (ЕО) № 178/2002 на Европейския парламент и Съвета[footnoteRef:17], е да се създаде основа за висока степен на защита на човешкия живот и здраве, здравето на животните и хуманното отношение към тях, опазването на околната среда и интересите на потребителите във връзка с генетично модифицираните храни и фуражи, като същевременно се гарантира ефективното функциониране на вътрешния пазар;  [17:  	Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1, ELI: http://data.europa.eu/eli/reg/2002/178/oj).] 

3.	отправя искане към Комисията да отмени Решение за изпълнение (ЕС) 2026/1417 на Комисията;
[bookmark: _Hlk218675841]4.	призовава Комисията да не подновява разрешението за генетично модифицираната царевица поради липса на достатъчно доказателства относно дългосрочните въздействия върху биологичното разнообразие, безопасността на храните, поминъка на земеделските стопани и здравето на животните в съответствие с подхода „Едно здраве“;
[bookmark: _Hlk210900300]5.	призовава Комисията незабавно да представи законодателно предложение за реформа на процедурата за вземане на решения относно ГМО, за да отговори на последователните възражения на Парламента и липсата на подкрепа с квалифицирано мнозинство сред държавите членки;
[bookmark: _Hlk210900241]6.	във връзка с това подчертава, че разрешаването на вноса за употреба като храни, фуражи или продукти на генетично модифицирани растения, при които е създадена устойчивост на забранени в Съюза хербициди, например глуфосинат, е несъвместимо с международните ангажименти на Съюза съгласно, наред с другото, Конвенцията на Организацията на обединените нации (ООН) за биологичното разнообразие и целите на ООН за устойчиво развитие, включително рамката Кунмин – Монреал, и че то създава неравнопоставени условия на конкуренция за земеделските стопани в Съюза;
7.	възлага на своя председател да предаде настоящата резолюция съответно на Съвета и на Комисията, както и на правителствата и на парламентите на държавите членки.

